Manual:FAQ/da

Installation
Er pærenemt når webhotellet har php-database aktiveret.

Nyeste version af MediaWiki skal ligesom extensions først downloades og udpakkes inden opload til webhotellet.

LocalSettings.php skal efter setup oploades til installationens hovedmappe og visse undermapper evt. gøres skrivbare.

Opgradering
Ved opgradering fra for eksempel version 1.20.0 til ny subversion (1.20.1) kan tab af data næppe forekomme, men vær varsom med LocalSettings.php og extensions.

Ved større opgradering (til 1.21.0) skal en ny datatabel formentlig dannes og sikkerhedskopiering af dataene anbefales.

Kopiering af data
Mindre databaser kan meget hurtigt kopieres og igen oploades af admin på webhotellets phpMyAdmin hjemmeside, men større databaser har desværre timeout ved opload, så sikker geninstallation vist kun kan foretages af webhotellets administratorer.

Ellers kan Special:Export altid bruges fra den gamle database og admin kan efterfølgende oploade siderne til den ny database med Special:Import, men også med risiko for timeout og sker det, så prøv bare igen, evt. med et mindre antal sider.

Grundlæggende brug
Anonyme kan oprette nye sider, men ikke omdøbe (flytte) og slette sider.

Administration af bruger-rettigheder
Almindelige indloggede brugere kan omdøbe (flytte), men ikke slette sider, ligesom de kan ændre personlig indstilling af interface herunder interface-sprog, dog kan de ikke ændre sider i MediaWiki-navnerummet.

Brugerne kan via mailsystemet, eller på anden måde, anmode admin eller andre højere rangerende om større rettigheder, som administreres fra Special:SpecialPages.

Grundlæggende ændringer af interface
Kun admin kan lave ændringer i LocalSettings.php, som ved installation automatisk genereres med følgende endelse.
 * 1) End of automatically generated settings.
 * 2) Add more configuration options below.

En linje startende med # er altid inaktiv og kommentar kan indsættes mellem /* */
 * 1) beskrivelse
 * 2) require_once("extensions/.../....php");   /* denne extension er ude af kraft */

Extensions (udvidelser)
Følgende extensions medfølger automatisk i nyere installationer af MediaWiki og kan om nødvendigt deaktiveres i LocalSettings.php, ligesom flere kan installeres, evt. allerede inden wikiens setup:
 * ConfirmEdit Gadgets Nuke ParserFunctions Renameuser Vector WikiEditor

ConfirmEdit
En extension som i nyere versioner af MediaWiki installeres som standard.

Hvis ikke andet er angivet, er SimpleCaptcha aktiveret, som kræver udregning af et simpelt regnestykke af anonyme brugere, for at disse kan oprette brugernavn, oprette nye sider eller rette i eksisterende.

Desværre viser det sig snart at spam indfinder sig, så en mere avanceret kontrol-funktion er påkrævet.

KeyCAPTCHA
Saml et puslespil.

Kræver at ConfirmEdit sættes ud af kraft.

I betalings-versionen er der mulighed for opload af egne billeder.

Nummererede overskrifter
Som standard vises nummer ikke ved overskrifterne, mens numrene vises i indholdsfortegnelsen (Contents), som popper op, hvis der er mindst 4 overskrifter, med mindre andet er bestemt.

Nummerering af overskrifter kan vælges i indstillinger, eller tvinges sidebestemt efter installation af MagicNumberedHeadings, MagicNoNumberedHeadings, ligesom nummerering i indholdsfortegnelsen kan fjernes med PSINoTocNum.

Edittools
Den gamle simple skrivetavle som kræver Extension:CharInsert, kan vist ikke personificeres (customize).

Sidebar
Den udfoldelige sidebar virker normalt kun med Vector skin.

Se Manual:Interface/Sidebar.